Panthera Publishing

Panthera Publishing er et norsk bokforlag, etablert i 2009, og er eid og drevet av forlagssjef Anette Sivertstøl. Forlaget er det eneste forlaget i Norge som utelukkende gir ut bøker til forfattere som er under 25 år. I 2012 var tre forfattere tilknyttet forlaget. Panthera Publishing har ingen faste ansatte, og forlagssjef Anette Sivertstøl jobber gratis for forlaget.

Historie  
Forlaget ble stiftet sommeren 2009 av Anette Sivertstøl med utgangspunkt å starte et forlag som utelukkende satset på unge talentfulle forfattere. Ideen kom da hun var 17 år. Familien har avlet flere gründere.

Den første boka på forlaget var I dypet av en ruin av forfatter Kristine Oseth Gustavsen. Denne boken sporet forlagssjef Anette Sivertstøl opp på skrivesiden Skrivebua, en side for unge forfattere, drevet av Nordland fylkeskommune. Boken fikk god kritikk av  Bergens Tidende, og ble satt i samme sjanger som Harry Potter og Ringenes Herre. Gustavsen ble året etter kåret som månedens poet av Dagbladet for diktet sitt Mysteriemannen.

Forlagssjefen ble invitert som gjest hos NRK P3 for å tolke tekster i moderne heavy metal. I 2011 gav forlaget ut boken til Norges yngste forfatter, Astrid Luisa Niebuhr. Niebuhr har blitt mye omtalt for sin kreativitet og effektivitet.

Forlaget er utelukkende et forlag for skjønnlitteratur av og for unge voksne. Forlaget hadde per 2012 gitt ut fem titler og planlegger å gi ut flere bøker av bokserien Fabula, som er skrevet av den som i 2012 er Norges yngste forfatter, Astrid Luisa Niebuhr.

Forfattere  
 Astrid Luisa Niebuhr
 Kristine Oseth Gustavsen
 Lene Solhaug
 Unge poeter

Utgivelser
 Kristine Oseth Gustavsen: I dypet av en ruin   ISBN 978-82-998193-0-5
 Lene Solhaug: Kjøter ISBN 978-82-998193-1-2
 Astrid Luisa Niebuhr: Fabula Aero ISBN 978-82-998193-2-9
 Lene Solhaug: Grim ISBN 978-82-998193-3-6
 Kristine Oseth Gustavsen: Fiji Kitsune ISBN 978-82-998193-6-7
 (Unge poeter) Erlend Stople Stenberg, Anders Hagen Jarmund, Kristina Henrichsen, Silje Akselberg Iversen, Ayla Lumine, Sunniva Storebø, Shamsiyah Iffat Zarghoon, Daniel Bolstad Fløde, Freja Dohrn Ellefsen, Amalie Sofie Bjerkem, Isolde Kjærsdal, Lilith Ravn Mørkved-Paulli, Stine Lind Hjemly, Marte Lindholm, Emma Antonie Andersson, Ole-Marius Ofsthus, Astrid Luisa Niebuhr, Kristine Oseth Gustavsen: Fra spirer til spor ISBN 978-82-932790-2-0

Referanser

Eksterne lenker 
 Forlagets nettsted



Norske forlag
Forlag etablert i 2009